נתניה: שני פעוטות ננעלו ברכב | נתניה און ליין
דף הבית » חדשות » חדשות ועדכונים בנתניה » נתניה: שני פעוטות ננעלו ברכב
נתניה: שני פעוטות ננעלו ברכב
בשעות הערב ננעלו שני הפעוטות בני השנה וחצי ושלוש בתוך רכב המשפחה; מתנדבי איחוד הצלה חילצו את הפעוטות מהרכב; מצבם טוב
צילום איציק בן שושן
ביום ראשון בשעות הערב התקבלה הודעה על שני פעוטות בני שנה וחצי ושלוש, שננעלו ברכב. מתנדבי איחוד הצלה, שהגיעו ראשונים למקום חילצו את הפעוטות מהרכב. נודע, כי כל העת היתה אמם של הפעוטות מחוץ לרכב והיא זו שהזעיקה עזרה.
נמסר, כי הפעוטות במצב טוב ולא נזקקו לטיפול רפואי. חמי ארלנגר מתנדב באיחוד הצלה סיפר: "כשהגעתי למקום נתקלתי בפעוט כבן שנה וחצי ואחיו כבן 3 שהיו נעולים ברכב כשהמפתחות בתוך הרכב. האם שהיתה מחוץ לרכב ביקשה ממני לשבור את חלון הרכב בכדי לחלץ את הילדים לפני שיתרחש אסון. לאחר שבירת החלון הקטנטן הילדים למרבה הנס חולצו בשלום וללא כל פגע".
בארגון איחוד הצלה שבים וקוראים לא להשאיר ילדים בכלי רכב ללא השגחה אפילו לא לרגע. ובמידה וילדים ננעלים ברכב ואין אפשרות להוציאם מהרכב לחייג מיידי למוקדי הכיבוי וההצלה. זהירות ונקיטה בכללי הבטיחות צפויה למנוע אסונות מיותרים.
הקרב על השבת: נדחתה ההצבעה לפתיחת הפלנטריום עשרות רבות של תושבים מהמגזר החילוני, הגיעו ביום רביעי בשעות הערב, לישיבת מועצת העיר, על מנת למחות נגד […]